చెన్నై: తమిళ సినీ పరిశ్రమ కష్ట కాలంలో ఉంది. జీఎస్టీ అమలు ప్రభావంతో గడ్డు పరిస్థితులను ఎదుర్కొం టోంది. రాష్ట్ర చరిత్రలోనే తొలిసారి నాలుగు రోజులు థియేటర్లను మూసేసి నిరసన వ్యక్తం చేసినా నిరాశే మిగిలింది. వినోదపు పన్ను రద్దుపై రాష్ట్ర ప్రభుత్వం ఇంకా ఎటువంటి నిర్ణయం తీసుకోక పోవడంతో జీఎస్టీతో కలిసి సినిమా టిక్కెట్లు విక్రయిస్తున్నారు. ఫలితం టిక్కెట్ ధరలు అమాంతం పెరిగిపోయాయి. ఇదివరకే టిక్కెట్ ధరలు అధికంగా ఉన్నాయని భావిస్తున్న ప్రజలకి.. ప్రస్తుత టిక్కెట్ ధరలు మరింత భారంగా మారాయి. దీంతో థియేటర్లకి ప్రేక్షకుల రాక తగ్గింది. రెగ్యులర్గా సినిమాలు చూసే వారు కూడా థియేటర్లకు వెళ్లేందుకు వెనకడుగు వేస్తున్నారు. ఈ పరిస్థితిని పైరసీదారులకు ఆసరాగా మారింది. ప్రజలు థియేటర్లకు వెళ్లడం తగ్గడంతో పైరసీ సీడీల విక్రయం పెరిగింది. దీన్ని సొమ్ము చేసుకునేందుకు పైరసీ సీడీలు, డీవీడీల ధరలను కూడా పెంచేశారు. గత నాలుగు రోజులుగా ఒక్కో డీవీడీపై 15 రూపాయలు అదనంగా వసూలు చేస్తున్నట్లు తెలుస్తోంది. జీఎస్టీ అమలు తరువాత ఖచ్చితమైన సినిమా టిక్కెట్ ధర ఎంతనే విషయంపై స్పష్టత లేకపోవడంతో జేబులు ఖాళీ చేసుకోవడం ఎందుకని ప్రజలు థియేటర్లను వదిలేసి, తక్కువ ధరకే వస్తున్న పైరసీ డీవీడీల వైపే మొగ్గుచూపుతున్నారు. దీంతో పైరసీ సినిమా అడ్డా బర్మాబజార్లో సందడి పెరిగింది. గత రెండు వారాలుగా విడుదలైన కొత్త సినిమాల పైరసీ సీడీలను ప్రజలు ఎక్కువగా కొనుగోలు చేస్తున్నారట. అంతేకాదు పైరసీ సీడీల కొనుగోలుని న్యాయంగా భావిస్తున్నారు.
chennai: tamila cinee parisrama kashta kaalamlo undi. gst amalu prabhaavamtho gaddu paristhitulanu edurkom tondi. rashtra charitralone tolisari naalugu rojulu theaterlanu moosesi nirasana vyaktam chesina nirashe migilindi. vinodapu pannu raddupai rashtra prabhutvam inka etuvanti nirnayam teesukoka povadamtho jstto kalisi sinima tikketlu vikrayistunnaaru. phalitam ticket dharalu amaantam perigipoyayi. idivarake ticket dharalu adhikamgaa unnaayani bhaavistunna prajalaki.. prastuta ticket dharalu marinta bhaaramgaa marai. deentho theaterlaki prekshakula raaka taggindi. regularga cinimaalu chuse vaaru kuudaa theaterlaku vellenduku venakadugu vestunnaru. ee paristhitini pairaseedaarulaku aasaraagaa maarindi. prajalu theaterlaku velladam taggadamtho pairasee seedeela vikrayam perigindi. deenni sommu chesukunenduku pairasee seedeelu, dvdll dharalanu kuudaa penchesaaru. gatha naalugu rojulugaa okko dvdpi 15 roopaayalu adanamgaa vasulu chestunnatlu telustondi. gst amalu taruvaata khachitamaina sinima ticket dhara entane vishayampai spashtata lekapovadamto jebulu khaalii chesukovadam endukani prajalu theaterlanu vadilesi, takkuva dharake vastunna pairasee dvdll vaipe mogguchuuputunnaaru. deentho pairasee sinima adda barmabajarlo sandadi perigindi. gatha rendu vaaraalugaa vidudalaina kotta cinimala pairasee seedeelanu prajalu ekkuvagaa konugolu chestunnarata. antekaadu pairasee seedeela konugoluni nyaayamgaa bhaavistunnaaru.